open-index/open-wikipedia-markdown huggingface dataset:
Jormannsdorf

**Jormannsdorf,** hungare **Gyimótfalva** [djimOtfalva] estas ne memstara vilaĝeto en Aŭstrio, en federala ŝtato Burgenlando, en distrikto de Oberwart, en municipo de Bad Tatzmannsdorf. La germana dorf kaj la hungara falva signifas: vilaĝo.

## Situo 
Jormannsdorf situas laŭ vojo numero 50. Oberwart troviĝas 6 km-ojn.

## Historio 
En tiu loko oni trovis tombon el la ferepoko. La unua mencio devenis el 1388 en formo *"Gyarmanusfalva"*. Ekde tiam la kampoj apartenis al la historia familio Kanizsai [kaniĵai], ekde 1669 al familio Batthyány [batjAnji]. En 1910 vivis en la komunumo 291 homoj (germanoj en majoritato, hungaroj en minoritato). Ĝis Traktato de Trianon Gyimótfalva apartenis al Hungara reĝlando, al Vas (reĝa departemento), al distrikto de Felsőőr, poste al Aŭstrio, inter 1938-1945 al Germanio.

## Vidindaĵoj 
* romkatolika gotika preĝejo
* kastelo de 1626, inter 1948-1957 ĝi estis lernejo, poste hotelo
* statuo de Madono de 1917 sur montopinto 700 m-ojn alta

## Galerio 

WTSB Jormannsdorf von O 01.jpg|Vido de Jormannsdorf
WTSB Jormannsdorf Tschabach 01.jpg|*Tschabach*, rivereto en Jormannsdorf
WTSB Jormannsdorf Szmrecsányi-Bildstock 01.jpg|Sanktejo *Szmrecsányi*
WTSB Jormannsdorf Schloss 01.jpg|Kastelo
WTSB Jormannsdorf FF.jpg|Fajrobrigadejo

## Fontoj 
* hungara Vikipedio

Kategorio:Komunumopartoj de Burgenlando
Kentukia Domo de Reprezentantoj

La **Kentukia Domo de Reprezentantoj** () estas la malalta ĉambro de la Ĝenerala Asembleo de Kentukio. Ĝi konsistas el 100 deputitoj, voĉbalotitaj en distriktoj tra la tuta Kentukio. Ili estas balotitaj por dujaraj mandatoj, kaj kunveniĝas en la ŝtata Kapitolo de Frankfort.

Laŭ la 32-a sekcio de la konstitucio de Kentukio, ŝtata deputito nepre estu kentukia civitano, almenaŭ 24-jara, loĝinta en la ŝtato almenaŭ de du jaroj kaj en la distrikto almenaŭ de unu jaro.

Kategorio:Kentukio
Kategorio:Asembleoj
John J. Crittenden

**John Jordan CRITTENDEN** (n. la 10-an de septembro 1786 - m. la 26-an de julio 1863) estis usona politikisto el Kentukio. Li havis precipe brilan politikan karieron, servante dufoje kiel la usona ministro pri justico. Li ankaŭ reprezentis Kentukion en ambaŭ ĉambroj de la Usona Kongreso.

John J. Crittenden cetere fariĝis la 17-a guberniestro de Kentukio.eta|dekstra|200px|John J. Crittenden

Kategorio:Usonaj politikistoj
Kategorio:Guberniestroj de Kentukio
Kategorio:Naskiĝintoj en 1786
Kategorio:Sklavposedantoj
Nuklea moderigilo

En nuklea reaktoro, la **moderigilo** estas la materio, kiu malrapidigas la neŭtronojn, plifaciligante iliajn kaptojn fare de la fisieblaj atomkernoj por pluigi la nuklean ĉenan reakcion.

La plej uzataj elementoj estas:
* hidrogeno, pri reaktoroj kun *malpeza akvo*;
* deŭterio, pri reaktoroj kun peza akvo;
* aŭ karbono pri reaktoroj kun grafito.

## Principo 
Ju pli neŭtrono estas malrapida, des pli fisiebla kerno emas sorbi ĝin; pro du kialoj
* La probableco ke fisiebla kerno sorbus neŭtronon malkreskas kiam ties energio kreskas.
* Rapidaj neŭtronoj iras ĉefe rekte kaj rapide eliras el la reaktoro, male, malrapidaj neŭtronoj iras laŭ brown-a moviĝo, kaj restas pli longe en la reaktoro.

Kiam neŭtrono naskas el fisiita kerno, ĝia kineta energio estas ĉirkaŭ 2 MeV, oni malrapidigu ĝin ĝis energio komparebla kun tiu, de la
brown-a moviĝo (ĉ 0.025 eV). Tiam neŭtronoj estas dirataj *malrapidaj neutronoj* aŭ *termikaj neŭtronoj*.
Kirlaparato

eta|dekstra|200px|Elektra mana kirlaparato

**Kirlaparato** aŭ **kirlilo** estas hejma ilo, destinita por kirli ovojn, prepari trinkaĵojn, ŝaŭmaĵojn, omletojn, likvan paston, pureon ktp. La kirlaparatoj estas grandaj kaj manaj (pli disvastigitaj mekanismoj).

La mana kirlaparato estas malgranda elektra ilo, adaptitaj por teni per unu mano. La korpon de la kirlaparato oni kutime faras el plasto, ene de kiu troviĝas elektromotoro kun reduktilo, kiu movas du ŝaŭmigiloj. Dum turniĝo iliaj padeloj moviĝas laŭ traiĝantaj trajektorioj. La kirlaparato plejkutime havas kelkajn eblajn rapidojn de la turniĝo de la motoro, aŭ senŝtupan agordadon.

eta|maldekstra|200px|Granda kirlaparato kun teknologio de planeda miksado

La granda kirlaparato havas bazon kun bovlo, super kiu estas instalita klapa aŭ demetebla konstrukciaĵo, simila al la mana kirlaparato (en kelkaj tipoj ĝi estas senmovebla, kaj la bovlo leviĝas pere de levilo). Kelkaj tipoj de la grandaj kirlaparatoj oni povas disigi de subtenaĵo kaj uzi kiel la manaj. La rotacia akso de surmetaĵoj estas delokigita rilate al centro de la bovlo, kaj egala miksado de entenaĵo de la bovlo estas atingata per ĝia turnado aŭ pere de teknologio de planeda miksado (plia turnado de surmetaĵoj rilate al centro de la bovlo).

La kirlaparaton oni ne devas konfuzi kun la miksaparato, kiu estas destinita ne por kirli, sed por dispecigi kaj estas provizita anstataŭ kirliloj per alaj tranĉiloj.

## Referencoj 
## Vidu ankaŭ 
* Ŝaŭmigilo
* Miksaparato
* Stangomiksilo
* Hejma ilaro

Kategorio:Kuiriloj
Aubonne (rivero)

[eta|dekstra|300px|Aubonne-valo inter [Saint-Livres kaj Aubonne]]

**Aubonne** estas svisa rivero, en Kantono Vaŭdo, kiu alfluas en la Lago Lemano apud samnoma urbo Aubonne.

Ĝi fontas apud urbo Bière, trafluas la urbojn Saint-Livres, Montherod, Aubonne, Lavigny, Etoy, Allaman kaj alfluas Lagon Lemanon ĉe la komunumo Buchillon.

La ĉefaj alfluantoj de **Aubonne** estas rojoj *Flumeau*, *Armary*, *Sandoleyre* kaj *Toleure*.

Baraĵo situas sur ĝia fluejo, je kelkaj centoj da metroj alvale de la kunfluo de *Toleure*.

Kategorio:Riveroj en Svislando
Kategorio:Riveroj de Ĵuraso
Avançon (rivero)

**Avançon** (aŭ **Avençon**) estas svisa rivero, en Kantono Vaŭdo, dekstra alfluanto de Rodano. Ĝia fluo estas longa je 18,5 km.

Ĝi estas kunfluaĵo de:
* ''Avançon d'Anzeindaz*, ĉefa brako, kiu fontas el deklivo la monto "*Tête de Bellalue*" apud urbo Anzeindaz.
* *Avançon de Nant* fontas ĉe la piedo de monto *Dents de Morcles* kaj kunfluas kun *Avançon d'Anzeindaz'' en la komunumo Gryon.

**Avançon** poste trafluas urbon Bex kaj alfluas Rodanon apud Massongex.

Kategorio:Riveroj en Svislando
Kategorio:Alfluantoj de Rodano
Kategorio:Riveroj de la Alpoj
Kentukio (rivero)

eta|dekstra|250px|La rivero Kentukio
La **rivero Kentukio** estas branĉo de la rivero Ohio. Ĝi longas 417 kilometrojn kaj trafluas la usonan ŝtaton Kentukion. La baseno de la rivero Kentukio kaj de ties propraj branĉoj kovras la plej grandan parton de centra Kentukio : ĝi interalie pasas tra la regiono de la montoj Cumberland.

La rivero provizias trinkeblan akvon al unu sesono de la kentukia loĝantaro.

Kategorio:Riveroj en Kentukio
Osbald (Northumbria)

**Osbald** (m. 799) estis reĝo de Northumbria, Anglio, dum parto de 796.

Li havis reputacion pro perforto. La 9-an de januaro 780 li mortbruligis Bearn, filon de Aelfwald la 1-a, tiam reĝo de Northumbria. En 793 Alcuinus sendis al li du leterojn per kiuj li petegis lin forlasi sian ne taŭgan vivmanieron: Alcuinus kritikis lin pro lia avareco, luksaj vestaĵoj kaj pagana hararstilo, kaj urĝis lin dediĉi sin al Dio ĉar "luksaĵoj de princoj signifas malriĉecon de ordinaraj homoj".

La 18-an de aprilo 796 Aethelred la 1-a estis murdata. Osbald - kiu estis potenca nobelo - altroniĝis sed regis nur 27 tagojn antaŭ esti forlasata de la reĝa domanaro. Eardwulf tiam gajnis la tronon. Osbald fuĝis al Lindisfarne, kie li ricevis leteron de Alcuinus, kiu konsilis lin iĝi monaĥo. Post kiam Osbald rifuzis, Alcuinus skribis pluan leteron en kiu li diris, "Mia kara amiko Osbald ... Mi ege bedaŭras ke vi ne sekvas miajn konsilojn. En [mia antaŭa] letero mi urĝis vin forlasi tian vivmanieron. Ne aldonu pekon al peko per ruinigi vian landon kaj elverŝi sangon. Memoru, kiom da sango de reĝoj, princoj kaj homoj jam estas elverŝita pro vi kaj via familio."

Post nelonge Osbald velis kun siaj kunuloj al la regno de la piktoj, kie Constantín mac Fergusa donis al li rifuĝon.

Osbald mortis en 799 kaj entombiĝis en anonima tombo en la katedralo de Jorko.

Kategorio:Anglosaksoj
Kategorio:Reĝoj de Northumbria
Kategorio:Mortintoj en 799
Bruligilo

**Bruligilo** estas komuna vorto de iloj por bruligi.

Al la bruligilo apartenas alumeto, fajrigilo, flamigilo, sparkilo, tindrujo  kaj aliaj.

En kelkaj aŭtoj oni instalas cigaredbruligilon.

## Vidu ankaŭ 
* Flamigilo

Kategorio:Iloj
Aethelred la 1-a (Northumbria)

**Aethelred la 1-a** (m. la 18-an de aprilo 796) estis reĝo de Northumbria, Anglio, de 774 al 779 kaj denove de ĉ. 790 al sia murdigo en 796.

Laŭ la Anglosaksa Kroniko li estis filo de Aethelwald Moll kiu regis Northumbria de 759 al sia detroniĝo en 765, kiam Alhred iĝis reĝo. En 774 Alhred estis detronigata kaj ekzilita, kaj Aethelred (eble ankoraŭ knabo) altroniĝis.

Tiuepoke Northumbria suferis pro kvereloj inter la plej potencaj familioj. En 779 Aethelred estis detronigata kaj Aelfwald la 1-a (verŝajne nepo de Eadbert kiu regis Northumbria de ĉirkaŭ 737 al 758) iĝis reĝo. Dum la regadoj de Aelfwald kaj lia sekvulo Osred la 2-a Aethelred vivis en ekzilo. Ĉirkaŭ 790 Osred estis detronigata kaj Aethelred regajnis la tronon.

En 790, laŭ Simeono de Durham, Eardwulf "estis kaptata, kaj kondukata al Ripon, kaj Aethelred komandis ke tie li estu mortigata ekster la pordo de la monaĥejo. La monaĥoj portis la korpon en la preĝejon, kantante gregoriajn ĉantojn, kaj metis ĝin eksteren en tendon; post noktomezo oni trovis lin en la preĝejo, vivan." Letero de Alcuinus al Eardwulf sugestas ke oni konsideris la resanigon mirakla.

En 791 Aethelred mortigis Aelf kaj Aelfwine, filojn de Aelfwald kaj eblaj rivaloj por la trono. La sekvantan jaron Osred la 2-a klopodis regajni la tronon sed malvenkis, kaj estis kaptata kaj mortigata la 14-an de septembro.

La saman jaron Aethelred edziĝis al Aelflaed, filino de Offa, reĝo de Mercia.

En 793 la vikingoj disrabis Lindisfarne. En letero al Aethelred, Alcuinus atribuis tion al la pekoj de Aethelred kaj la nobeloj de Northumbria.

Verŝajne Aethelred ĝuis la subtenon de Deira (unu el la du regnoj kiuj kuniĝis por estigi la regnon Northumbria) kaj de Karlo la Granda. Malgraŭ tio, li estis mortigata de konspirantoj estrataj de Ealdred kaj Wada (du potencaj nobeloj) la 18-an de aprilo 796. Li estis sekvata de Osbald sed tiu regis nur 27 tagojn antaŭ ol esti detronigata.

Kategorio:Anglosaksoj
Kategorio:Reĝoj de Northumbria
Kategorio:Mortintoj en 796
Malnova urbodomo (Ostrava)

eta|maldekstra|230px|Malnova urbodomo
eta|maldekstra|230px|Malnova urbodomo
**Malnova urbodomo** sur Placo de Masaryk en Ostrava plenumis sian funkcion de urbodoma konstruaĵo ĝis la jaro 1930, kiam tiun ĉi funkcion transprenis Nova urbodomo. Kvankam la unua mencio pri ĝi devenas el la jaro 1539, precizan jaron de finkonstruado ne eblas dokumentigi. En la jaroj 1737 - 1780 la urbodoma turo estis alikonstruita je kvadrata. Sur pinto estis lokigitaj horloĝo. En la konstruaĵon projekciis sin elementoj de baroko. En 1829 la turon trafis fulmo kaj pro la suma malkreskinteco ĝi devus esti deŝirota. Tio ne okazis kaj la turo estis tre rekonstruita. Plua rekonstruo, ĉifoje en empira stilo, okazis en la jaroj 1831 - 1837. En 1859 estis rekonstruita la dua etaĝo. Lasta signifa alikonstruo okazis ekde la jaro 1874 ĝis la jaro 1875, kiam la eksteraj fasadoj estis renovigitaj novrenesance. En la jaro 1885 estis alkonstruita ankoraŭ unu konstruaĵo. Ekde la jaro 1931 la konstruaĵo servas kiel sidejo de Muzeo de Ostrava.

## Rilataj artikoloj 
* Ostrava muzeo
* Nova urbodomo
* Placo de Masaryk

Kategorio:Moravia Ostrava
Kategorio:Urbodomoj en Ostrava
Kategorio:Kulturaj memorindaĵoj en distrikto Ostrava-urbo
Gryonne

**Gryonne** estas svisa torento, en Kantono Vaŭdo, dekstra alfluanto de Rodano. Ĝia fluo estas longa je 15 km.eta|Gryonne je 1&nbsp;km de ĝia alfluo al Rodano

Ĝi fontas sur la suda deklivo de monto *Signal de Culant*, en la masivo Les Diablerets. Ĝia alfluanto estas rivero
*Petite Gryonne* , ankaŭ nomata *Eau moire* aŭ *Bey des Râpes*. Ĝi alfluas Rodanon inter urboj Saint-Triphon kaj Bex

Ĉirkaŭ 500 m antaŭ alflui Rodanon, ĝi superpasas la aŭtoŝoseon A9 dank'al ponto en kiu la rivero fluas.

Kategorio:Riveroj en Svislando
Kategorio:Alfluantoj de Rodano
Placo de Masaryk (Ostrava)

**Placo de Masaryk** estas centra placo en Ostrava. Origine rektangula, la placo havas nun neregulan formon de litero L. Dominaĵoj estas kolono de Dipatrino kaj statuo de sankta Floriano el la 18-a jarcento kaj novepoka akvoŝprucilo enkonstruita en pavimon el la jaro 2007.

## Historio 
Ekde la fondo de la urbo bordis ĝin malaltaj lignaj urbaj domoj konstruitaj sur plilongigitaj mallarĝaj parceloj. Masonitaj objektoj tute anstataŭigis ilin nur en la 19-a jarcento. Krom okazado de datrevenaj foiroj la placo estis centrejo de kultura, komuna kaj politika agadoj, La dominaĵo de placo estas konstruaĵo de Malnova urbodomo, la hodiaŭa sidejo de Muzeo de Ostrava. Pli elegantan aspekton de la spaco substrekis instalaĵo de virgulina kolono en la jaro 1702 kaj statuo de sankta Floriano en 1763. En fontanon situanta proksime fluis akvo el la unua urba akvokondukilo. Sed krom tiuj elementoj la placo rememorigis pli vilaĝplacon, ĉar mankis ĉi tie pavimo, libere fluis forfalaĵoj kaj antaŭ la domoj staris amasoj da sterko.

La evoluo de peza industrio en la 19-a jarcento kontribuis al ŝanĝoj al pli bona. Estis konstruita pavimo kaj publika lumigo, Granda evento estis vizito de prezidento Masaryk en junio de 1924. En la 50-aj kaj la 60-aj jaroj okazis detruo de domoj inter stratoj *28. října, Velká kaj Zámecká*. Enkadre de "estetikigo" estis forigitaj la kolono, la statuo kaj la fontano.

En junio de 2007 estis finita ĝenerala rekonstruo. La areo de 9500&nbsp;m² estis pavimita per granitaj kaheloj kun pezo de 60&nbsp;kg. En la pavimon estas enĵetitaj latunaj tabuloj kun tridek plej signifaj mejloŝtonoj el la historio de Ostrava. Sur la placo estis translokigita busto de la prezidento Masaryk el vestiblo de Nova urbodomo. Nova dominaĵo estas akvoŝprucigilo enkonstruita rekte en la pavimon, kiu nokte kolore brilas. En domo super apoteko havas sidejon Citrario, unika muzeo pri citroj.

La rekonstruo por preskaŭ cent milionoj da kronoj estis akceptita de la publiko kun embarasoj. La civitanoj ekz. kritikas forhakadon de kreskintaj arboj kaj ties anstataŭigon per junaj arboj, kiuj fakte donas nenian ombron. Ankaŭ fotografistoj kritikas la forigon de arboj, kiu senvualigis arkitektonan malharmonion de la domoj, el kiuj kelkaj havas pli musumitajn fasadojn. Sume ili poste taksas la placon kiel nefotogenan grizan areon.

La 4-an de majo 2008 revenis sur la placon la statuo de sankta Floriano, kiu ĉi tie estis ekde la jaro 1763 ĝis la jaro 1960. Ĝis la jaro 1983 ĝi estis lokigita en Kravaře, poste sekvis transŝovon ĝis Hrabůvka.

### La nomoj 
Pase de la tempo ŝanĝiĝis ankaŭ nomigo de la loko mem. Unue tio estis *Ringplatz*, poste *Ĉefa placo* kaj ekde la jaro 1919 *Placo de Masaryk*. Dum la dua mondmilito revenis la nomigo *Ĉefa placo*, post ĝi ĝis la jaro 1953 *Placo de Masaryk*. Sekve okazis alinomigo je *Placo de Popolaj milicoj*. Tiu ĉi nomo eltenis ĝis la jaro 1989, kiam estis redonita la origina nomo *Placo de Masaryk*.

## Referencoj 
## Eksteraj ligiloj 
Kategorio:Moravia Ostrava
Masaryk
Ostrava
Amy Winehouse

**Amy WINEHOUSE**  (naskonome: **Amy Jade Winehouse**) (naskiĝis  en Southgate, Londono, mortis  en Camden, Londono, Anglio) estis angla kantistino de ritmenbluso, soulo, ĵazo, rokenrolo, kaj skao. Ŝi estis ankaŭ kantaŭtoro.

## Turneo 
Amy Winehouse okazigis turneon de koncertoj dum septembro kaj novembro de 2006, interalie unu por karito por *Union Chapel* en Islington.

La , ŝi nuligis lastatempe, por dua sinsekva jaro, ŝian koncerton en la festivalo Rock en Seine. La organizantoj pripensis persekuti la kantistinon kiu monpetis je .

## Diskaro 
* 2003 - *Frank*
* 2006 - *Back to Black*
* 2011 - *Lioness: Hidden Treasures* (postmorte)

## Videografio 
* 2007 - *I told you I was in trouble - Live in London*

## Referencoj 
## Eksteraj ligiloj 
* Oficiala retejo


Kategorio:Naskiĝintoj en Britio
Kategorio:Mortintoj pro drogoj
Kategorio:Naskiĝintoj la 14-an de septembro
Kategorio:Mortintoj la 23-an de julio
Grande Eau

**Grande Eau**  estas svisa rivero en Kantono Vaŭdo, dekstra alfluanto de Rodano. Ĝia fluo estas longa je 26 km.

Ĝi fontas sur la norda deklivo de la masivo Les Diablerets. Ĝiaj alfluantoj estas torentoj *Aigue noire*, *Dard* kaj *Torento de Plan*.

Ĝi trapasas la urbon Ormont-Dessus kaj alfluas Rodanon sur la komunumo Aigle.

Kategorio:Riveroj en Svislando
Kategorio:Alfluantoj de Rodano
Pierre Attaignant

**Pierre ATTAIGNANT** (ankaŭ: *Attaingnant*) (* ĉirkaŭ 1494; † ĉirkaŭ 1552) estis franca presisto de muziknotoj, muzikeldonisto, eldonisto kaj komponisto.eta|dekstra|300px|Branle por liuto de Attaignant en tabulatura kaj moderna notacio

## Vivo 
La indikoj pri lia naskiĝa kaj morta jaroj estas malsamaj, supozeble li vivis ekde 1494 ĝis 1552.

Li publikis multajn verkojn de francaj komponistoj, precipe tiam novan specon de muziko, la kanzonon. Ekde 1528 ĝis 1552 aperis pli ol 50 kanzonkolektoj. I.a. li publikis la verkojn de Pierre Passereau. Krome li publikis kelkajn „danclibrojn“. Ĉ. 1527/1528 li inventis variaĵon de la notpresado, kiu permesis presadon dum nur unu laborpaŝo. Ĉiu notsigno, ĉiun nototipon (vd. ankaŭ prestipo) ĉirkaŭis malgranda segmento de la notliniaro, tiel ke oni povis kunmeti la tutan notobildon mozaikece.

Attaignant produktis po 1000 ekzemplerojn por eldono. Per sia variaĵo de notpresado li estis pioniro kaj idealo por multaj notpresaĵoj de la 16-a kaj 17-a jarcentoj.

## Verkoj 
Oni ligas Attaignant kun la ekesto de la franca kanto turdiono.

* *Pariza danclibro*. - Mainz : Schott. 1950 
::

## Literaturo 
* Heartz, Daniel: *Pierre Attaignant, royal printer of music* : a historical study and bibliography catalogue. - Berkeley: Univ. of Calif. Pr., 1969. - ISBN 0-520-01563-0

## Eksteraj ligiloj 
* 
* Freie Noten (Kantoreiarchiv) 

Kategorio:Renesancaj komponistoj
Kategorio:Francaj komponistoj
Kategorio:Francaj eldonistoj
Allondon

[eta|dekstra|300px|Fonto de Allondon en [Échenevex]]

**Allondon** estas franca-svisa rivero, longa je ĉirkaŭ 22&nbsp;km, kiu alfluas la dekstran bordon de Rodano.

Ĝi fontas en franca departemento Ain, sur la deklivoj de montoj Ĵuraso, je 565 m de alto apud la urbo Échenevex, kaj trafluas urbon Saint-Genis-Pouilly.

Ĝi tie ricevas la akvojn de rojoj *Fion*, *Lion*, ''Nant de l'Ecra*.

Ĝi preterfluas la landlimon inter Francio kaj Svisio kaj eniras en la Kantono Ĝenevo, ĉe la komunumo de Dardagny, tie ĝi ricevas rojojn *Roulave*, *Missezon* kaj *Cret''; kaj ĝi alfluas Rodanon.

Kategorio:Riveroj en Svislando
Kategorio:Riveroj en Francio
Kategorio:Alfluantoj de Rodano
Kategorio:Riveroj de Ĵuraso
Placo de Masaryk

**Placo de Masaryk** troviĝas en pluraj urboj:

* Placo de Masaryk (Benešov) - placo en Benešov
* Placo de Masaryk (Hradec Králové) - placo en Hradec Králové
* Placo de Masaryk (Jihlava) - placo en Jihlava
* Placo de Masaryk (Ostrava) - placo en Ostrava
* Placo de Masaryk (Pardubice) - placo en Pardubice
* Placo de Masaryk (Uherské Hradiště) - placo en Uherské Hradiště

Kategorio:Placoj en Ĉeĥio
Veveyse

**Veveyse** estas svisa rivero en Kantonoj Friburgo
kaj Vaŭdo , longa je ĉirkaŭ 19 km, kiu alfluas en la Lago Lemano apud urbo Vevey.

Ĝi estas kunfluaĵo de:
* *Veveyse de Châtel*, ĉefa brako, kiu fontas el deklivo de la monto "*Dent de Lys*" en Kantono Friburgo, oriente de la skiadvilaĝo *Les Paccots*, kaj fluas al Châtel-Saint-Denis.
* *Veveyse de Fégire*, kiu fontas ĉirkaŭ tri kilometrojn pli sude ol *Veveyse de Châtel*. Ĝi faras la limon inter la Kantonoj Friburgo kaj Vaŭdo, kaj kunfluas kun *Veveyse de Châtel* en urbeto *Banderette Dessous* (proksime de Châtel-Saint-Denis).

Rivero **Veveyse** tiam enfluas Kantonon Vaŭdon,
preterfluas la limon inter Corsier-sur-Vevey kaj Saint-Légier-La Chiésaz, kaj sin ĵetas en Lagon Lemanon en urbo Vevey.

Ĝi donas sian nomon al la Distrikto de Veyvese (en la Kantono Friburgo) .

Kategorio:Riveroj en Svislando
Radici

***Radici*** (itale: Radikoj) estas la kvara muzikalbumo de Francesco Guccini, kiu estas la aŭtoro de ĉiuj tekstoj kaj ĉiuj muzikoj.

## Trakoj 
# *Radici* (Radikoj) - 7:12
# *La locomotiva* (La lokomotivo) - 8:17
# *Piccola città* (Urbeto) - 4:38
# *Incontro* (Renkontiĝo) - 3:37
# *Canzone dei dodici mesi* (Kanzono de la dekdu monatoj) - 7:03
# *Canzone della bambina portoghese* (Kanzono de la portugala knabino) - 5:33
# *Il vecchio e il bambino* (La maljuna kaj la knabo) - 4:19

## Muzikistoj 
*Ellade Bandini - drumo
*Deborah Kooperman - fluto, gitaro, banĝo
*Ares Tavolazzi - basgitaro
*Vince Tempera - klavarinstrumento
*Maurizio Vandelli - mellotron, moog
*Gigi Rizzi - elektra gitaro
Subaŭskultilo

La **subaŭskultilo** estas aparato, instalaĵo por kaŝe aŭskulti parolon de aliaj personoj, ties bruojn, do la akustikajn eventojn. La subaŭskultiloj povas esti uzataj ankaŭ en la bestoesploro, por sekvi sonkonduton de la bestoj sen ĝena ĉeesto de la homo. Specifa tipo estas la bebogardilo, per kiu la gepatroj povas aŭdi voĉon de la bebo, en alia ĉambro.

Ekzistas pure akustikaj, elektroakustikaj, optaj subaŭskultiloj. La opta subaŭskultilo uzas laseran mikrofonon, kiu eligas laseron al fenstero, muro de la subaŭskultinda ejo kaj rekonstruas la parolon laŭ la ondoj. La akustikaj subaŭskultiloj uzas interne mikrofonon kaj transmisias la parolon plej ofte per 
radiosignaloj aŭ malofte tra kablo.

En multaj landoj, oni limigas publikan uzon de la subaŭskultiloj.

## Vidu ankaŭ 
* Subaŭskultado per Granda Sigelo

* Dialogo (*The Conversation*), reĝisorita de Francis Ford Coppola, Usono 1973, plenlonga filmo kiu rakontas pri profesia subaŭskultisto

Kategorio:Spionado
Allersdorf im Burgenland

**Allersdorf im Burgenland,** hungare **Kulcsárfalu** [kulĉArfalu], kroate **Kljucarevac** estas ne memstara vilaĝeto en Aŭstrio, en federala ŝtato Burgenlando, en distrikto de Oberwart, en municipo de Weiden bei Rechnitz.
300px|eta|Preĝejo de Allersdorf im Burgenland

## Situo 
Allersdorf im Burgenland situas laŭ traira flankovojo sur suda deklivo de monto. Rechnitz troviĝas 10 km-ojn.

## Historio 
La unua mencio devenis el 1438 en formo *"Alaph"*. En 1532 la turkoj faris senhoma la vilaĝon, poste kroatoj refondis ĝin. En la 1560-aj jaroj incendio okazis. En 1605 hajdukoj de Stefano Bocskai detruis la vilaĝon. En 1910 vivis en la komunumo 130 homoj (plejparte kroatoj). Ĝis Traktato de Trianon Kulcsárfalu apartenis al Hungara reĝlando, al Vas (reĝa departemento), al distrikto de Kőszeg, poste al Aŭstrio, inter 1938-1945 al Germanio. Nuntempe vivas en Allersdorf im Burgenland cent homoj, precipe germanoj.

## Vidindaĵo 
* romkatolika preĝejo

## Fontoj 
* hungara Vikipedio
* http/maps.google.com

Kategorio:Komunumopartoj de Burgenlando
Willersdorf

**Willersdorf** [vilersdorf], hungare **Villámos** [vilAmoŝ] estas ne memstara vilaĝeto en Aŭstrio, en federala ŝtato Burgenlando, en distrikto de Oberwart, en municipo de Oberschützen. Ĝis 1885 la oficiala hungara loknomo estis la germana nomo, poste pro la hungariga politiko la vilaĝo ricevis hungarecan nomon.

## Situo 
Willersdorf situas laŭ negrava flankovojo. Oberwart troviĝas 8&nbsp;km-ojn.

## Historio 
La unua mencio devenis pri la vilaĝo el 1388. Tiutempe fortikaĵo konstruiĝis, nuntempe restis nur kelke da ŝtonoj. En 1910 vivis en la komunumo 537 homoj (plejparte germanoj). Ĝis Traktato de Trianon Villámos apartenis al Hungara reĝlando, al Vas (reĝa departemento), al distrikto de Felsőőr, poste al Aŭstrio, inter 1938-1945 al Germanio.

## Vidindaĵo 
* romkatolika preĝejo el la 13-a jarcento, post 2 jarcentoj trakonstruiĝis

## Fontoj 
* hungara Vikipedio
* http://maps.google.com

Kategorio:Komunumoj de Burgenlando
Venoge

**Venoge** estas svisa rivero en Kantono Vaŭdo, longa je 42 km, kiu alfluas al Lago Lemano apud urbo Saint-Sulpice.

Ĝi fontas apud urbo L'Isle, trafluas la urbojn Cuarnens, La Chaux (Cossonay), Moiry, Chevilly, Ferreyres, La Sarraz, Eclépens, Lussery-Villars, Daillens, Cossonay, Penthalaz, Penthaz, Gollion, Vufflens-la-Ville, Aclens, Bussigny-près-Lausanne, Bremblens, Echandens, Ecublens, Denges, Préverenges kaj Saint-Sulpice en bordo de Lago Lemano.

Ĝiaj alfluantoj estas:
* Rivero **Veyron**.
: Ĝi fontas en komunumo Bière, en kantono Vaŭdo, trafluas la komunumojn: Ballens, Apples, Pampigny, Chavannes-le-Veyron, Grancy, La Chaux (Cossonay), Dizy, Chevilly, La Sarraz kaj Ferreyres, kie ĝi alfluas Venoge en loko tiel nomata *La Tine de Conflens*. Ambaŭ riveroj formas tie akvofalojn. Apud la akvofalo de Venoge estas groto (ne aranĝita por turisma vizito, sed facile irebla).

: Rivero **Veyron** ricevas la riveretojn: *Etremble*, *Malagne*, *Morand*, *Lamponnex*, *Gèbre*.

* Rivero **Molombe**.
* Rivero **Arena**.

Rivero **Venoge** inspiris versaĵon al la svisa aktoro, kantisto kaj komponisto Jean Villard Gilles (1895 - 1982).

Kategorio:Riveroj en Svislando
Kategorio:Riveroj de Ĵuraso
Kategorio:Kantono Vaŭdo
Szentborbás

**Szentborbás** [sentborbAŝ], kroate **Brlobaš** estas malgranda vilaĝo en Hungario, en regiono Suda Transdanubio, en departemento Somogy, en Distrikto Barcs.

## Bazaj informoj 
* Areo: 8&nbsp;km²
* Loĝantaro: 130
* Poŝtkodo: 7918
* Telefonprefikso: 82

## Situo 
Szentborbás situas sur ebenaĵo, laŭ traira flankovojo, laŭ maldekstra bordo de Dravo, kiu estas samtempe la kroata landlimo. Barcs troviĝas 23, Szigetvár 28, Pécs 63, Budapeŝto 248 kilometrojn http://www.tavolsag.hu/index.asp?go=tavolsag&i1=32841&i2=9566. La ĉirkaŭaĵo apartenas al Nacia parko Danubo-Dravo.

## Historio 
La unua skriba mencio pri la vilaĝo devenis el 1324 laŭ tiama hungara ortografio *"Zenthbarrabás"*. En la 18-a jarcento kroatoj alvenis. Foje pramo trafikas al Kroatio. En Szentborbás migra poŝto servas.

## Fontoj 
* hungara Vikipedio
* Földrajzi Világatlasz, Budapest, 1992
* w.iranymagyarorszag.hu

Kategorio:Vilaĝoj de Hungario
Kategorio:Vilaĝoj en departemento Somogy
Tótújfalu

**Tótújfalu,** kroate **Novo Selo** estas malgranda vilaĝo en Hungario, en regiono Suda Transdanubio, en departemento Somogy, en Distrikto Barcs. Újfalu kaj novo selo signifas: nova vilaĝo.
eta|maldekstre|Strato en Tótújfalu
eta|Malnova loĝdomo en Tótújfalu
eta|Preĝeja enirejo de Tótújfalu

## Bazaj informoj 
* Areo: 13&nbsp;km²
* Loĝantaro: 240
* Poŝtkodo: 7918
* Telefonprefikso: 82

## Situo 
Tótújfalu situas sur ebenaĵo, laŭ traira flankovojo. La preterfluanta Dravo estas la kroata landlimo. Barcs troviĝas 19, Sellye 20, Szigetvár 25 km-ojn.

## Historio 
La unua mencio devenis pri la vilaĝo el 1660. Pli frue alvenintaj kroatoj fondis la vilaĝon. Pri la mezepoko restis nur preĝejo. En Tótújfalu migra poŝto servas.

## Vidindaĵoj 
* romkatolika gotika Kirko Sankta Anna (Tótújfalu) el la 15-a jarcento, en 1750 barokiĝis
* preĝdomo de baptistoj

## Fontoj 
* hungara Vikipedio
* Földrajzi Világatlasz, Budapest, 1992
* www.iranymagyarorszag.hu
* www.gyaloglo.hu

Kategorio:Vilaĝoj de Hungario
Kategorio:Vilaĝoj en departemento Somogy
Potony

**Potony** [potonj], kroate **Potonja** estas malgranda vilaĝo en Hungario, en regiono Suda Transdanubio, en departemento Somogy, en Distrikto Barcs.

## Bazaj informoj
* Areo: 16&nbsp;km²
* Loĝantaro: 200
* Poŝtkodo: 7977
* Telefonprefikso: 82

## Situo
Potony situas sur ebenaĵo, laŭ flankovojoj, laŭ 4 km-ojn preterfluanta Dravo. Barcs troviĝas 19, Sellye 21, Szigetvár 22, Pécs 59, Budapeŝto 244 kilometrojn http://www.tavolsag.hu/index.asp?go=tavolsag&i1=28361&i2=9566.

## Historio
La unua mencio devenis pri la vilaĝa paroĥo el 1332, poste en 1376 aperis la loknomo *"Poton"*. En la 18-a jarcento kroatoj alvenis. La kampoj longe apartenis al familio Esterházy. Vilaĝservo estas aŭtonomio de kroatoj kaj migra poŝto.

## Vidindaĵo
* romkatolika preĝejo

## Fontoj 
* hungara Vikipedio
* Földrajzi Világatlasz, Budapest, 1992
* www.iranymagyarorszag.hu
* www.gyaloglo.hu

Kategorio:Vilaĝoj de Hungario
Kategorio:Vilaĝoj en departemento Somogy
Laire (rivero)

eta|300px|Laire, alfluante Rodanon

**Laire** estas franca-svisa rivero, longa je ĉirkaŭ 15 km, kiu alfluas en la maldekstran bordon de Rodano, ĉe Ĝenevo.

Ĝi fontas en franca departemento Haute-Savoie, sur monteto *Mont-de-Scion*. Ĝi trairas la urbon Viry, kaj preterfluas la landlimon inter Francio kaj Svisio, inter la komunumoj Soral kaj Avusy (Svisio), kaj Viry (Francio).

Ĝi eniras en la Kantonon Ĝenevon, ĉe la komunumo Chancy, kie ĝi alfluas Rodanon.

Kategorio:Riveroj en Svislando
Kategorio:Riveroj en Francio
Kategorio:Alfluantoj de Rodano
Bolhó

**Bolhó,** kroate **Bojevo** estas malgranda vilaĝo en Hungario, en regiono **Suda** Transdanubio, en departemento Somogy, en subregiono de Barcs.

## Bazaj informoj 
* Areo: 25&nbsp;km²
* Loĝantaro: 820
* Poŝtkodo: 7586
* Telefonprefikso: 82

## Situo 
Bolhó situas sur ebenaĵo, laŭ maldekstra bordo de Dravo (kiu estas ankaŭ la kroata landlimo), laŭ traira flankovojo, laŭ fervojo Murakeresztúr-Barcs. La lasta urbo troviĝas 18, Nagyatád 26 km-ojn.

Vilaĝservo estas poŝto.

## Famulo 
* en 1919 komunista politikisto Pál Losonczi naskiĝis, (inter 1967-1987 Prezidanto de Prezidenta Konsilio de Hungario)

## Vidindaĵoj 
* romkatolika preĝejo omaĝe al Sankta Anna
* Nacia parko Danubo-Dravo

## Fontoj 
* hungara Vikipedio
* http/maps.google.com
* w.iranymagyarorszag.hu
* w.gyaloglo.hu
* w.nagyvofely.hu

Kategorio:Vilaĝoj de Hungario
Kategorio:Vilaĝoj en departemento Somogy
Myōjin-shō

**Myōjin-Shō** () estas submara vulkano, 450 km sude de Tokio sur la kresto Izu-Ogasawara, en Izu Insuloj. Oni konstatis ĝian aktivecon de 1869. De poste, ĝi havis fortajn erupciojn, la pli forta kuntrenis la aperon kaj malaperon de malgranda insulo.

Ĝia nomo venas de la fiŝkapta ŝipo "*La 11-a Myōjin-Maru*" (de urbo Yaizu, gubernio de Ŝizuoka), kies maristoj estis la unuaj atestantoj de granda erupcio de 1952.

Kategorio:Vulkanoj en Japanio
Kategorio:Vulkanoj de Pacifiko
Subaŭskultado per Granda Sigelo

[eta|280ra|Reproduktado de [Granda Sigelo de Usono, kiu entenis la sovetan subaŭskultilon, videbla ĉe la Nacia Kriptologia Muzeo de NSA.]]
**La subaŭskultado per Granda Sigelo** de Usono estis unu el la subaŭskultadoj, kiuj uzis pasivan elektromagnetan indukton por transmisii la aŭdsignalojn.

## Funkciaj principoj 
La subaŭskultilon planis Léon Theremin kaj estis tre simpla -el hodiaŭa vidpunkto - sed genia siatempe. Ĝi konsistis el eta kapacitiva membrano (kondensatora mikrofono) ligita al eta kvaron-ondolonga anteno; ĝi ne havis energiprovizilon aŭ aktivan elektronikajn komponentojn. La subaŭskultilo - kiel pasiva resonatoro- iĝis aktiva nur post tiam, kiam la subaŭskultilon trafis 330-megahercaj (MHz) radioondoj, de ekstera transmisio. La sonondoj kaŭzis vibradon de la mikrofono, kiu variis kapacitancan "vidon" ĉe la anteno kaj kiu modulis la radioondojn kiuj estis reradiitaj per la subaŭskultilo. La riceva aparato dekodigis la modulitajn mikroondajn signalojn tiel ke oni povis aŭdi la sonojn, kiujn la mikrofono kaptis, same kiel ordinara radioaparato dekodigas modulitajn radioondojn al sono.

La aparato de Theremin estis tre malfacile malkovrebla, ĉar ĝi estis relative malgranda, ne havis energiprovizon aŭ aktivajn komponentojn kaj ne elradiis iun ajn signalon krom se ĝi estis aktive fortigita. Oni supozas, ke la subaŭskultilo povintus funkcii dum 50 jaroj, se oni ne malkovras ĝin.

## Uzo por spionado 
La subaŭskultilo estis enkonstruita en la skulptitan lignan blazonon de Usono. Ĝin transdonis sovetaj lernejanoj - la 4-an de aŭgusto, 1945 - al usona ambasadoro Averell Harriman, kiel "geston de la amikeco" al aliancano de Sovetunio dum la dua mondmilito. Ĝi pendis en la ambasadora moskva rezida oficejo ĝis 1952, dum ambasadoro George F. Kennan. La ekzisto de la subaŭskultilo estis hazarde malkovrita fare de brita radiooperatoro. La CIA trovis la subaŭskultilon post detala traserĉado de la Usona Ambasadejo. Ĝian funkcion analizis, malkovris Peter Wright, brita sciencisto kaj iama oficisto de MI5.

## Unuiĝintaj Nacioj 
Je la 4-a tago de la Sekureca Konsilantaro de la Unuiĝintaj Nacioj - kunvokita fare de la Sovetunio pro la spiona incidento de U-2 en 1960 - la usona ambasadoro prezentis la Grandan Sigelon kiel pruvaĵon pri la reciproka spionado.

## Notoj kaj referencoj 
Kategorio:Spionado
Ora sprintŝuo Ostrava

eta|Ora sprintŝuo Ostrava
**Ora sprintŝuo** (ĉeĥe *Zlatá tretra Ostrava*) estas ĉiujara atletika konkurso, kiu jam ekde la jaro 1961 okazas sur Urba stadiono en Ostrava-Vítkovice. La konkurso ne okazis sole en la jaro 1999 pro onidira neintereso de sponsoroj. Dum la konkurso estis superita vico de mondaj rekordoj, lastfoje en 2007 ĉi tie etiopia persistemulo Haile Gebrselassie superis la mondajn rekordojn en kuro je 20 km kaj en horkuro. En lastaj jaroj la konkurso estas envicigita en prestiĝa kategorio de IAAF Super Grand Prix.

## Eksteraj ligiloj 
* Ora sprintŝuo

Kategorio:Atletiko
Kategorio:Sporto en Ostrava
Kategorio:Sportaj konkursoj en Ĉeĥio
Morges (rivero)

**Morges** estas svisa rivero en Kantono Vaŭdo,
kiu, apud samnoma urbo Morges, alfluas al Lago Lemano

Ĝi fontas apud urbo Apples, trafluas la urbojn Sévery, Cottens, Colombier, Clarmont, Vaux-sur-Morges,
Vufflens-le-Château, Chigny, kaj Morges.

Ĝia ĉefa alfluanto estas rivero *Combagnou*, kiu estas pli granda ol ĝi.

En 1897, oni trovis en rivero **Morges** mueldenton de hipopotamo (*Hippopotamus pentlandi*), kiu vivis en la Plejstoceno, ĉirkaŭ 1,8 milionoj da jaroj antaŭ hodiaŭ.

Kategorio:Riveroj en Svislando
Kategorio:Riveroj de Ĵuraso
Krososomacoj

alternative=Crossosoma californicum.jpg|eta|Crossosoma californicum
La **krososomacoj** () estas planta familio el la dukotiledonaj angiospermoj. Tiu familio apartenas al la ordo krososomaloj (*Crossosomatales*). Ĝi enhavas 3 genrojn kaj 8 speciojn, jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Crossosomatales* Takht. ex Reveal - krososomaloj
****Crossosomataceae* Engl. - krososomacoj
*****Apacheria* C.T. Mason - apaĉerio
*****Crossosoma* Nutt. - krososomo
*****Glossopetalon* A. Gray - glosopetalo

## Eksteraj ligiloj 
*  L. Watson & M.J. Dallwitz, (ekde) 1992: La familioj de angiospermoj: priskriboj, ilustraĵoj, identigoj, informiĝado. 

## Referencoj 
Kategorio:Magnoliofitoj
Kategorio:Plantofamilioj
Kategorio:Arbedoj
Kategorio:Endemiismoj
Kategorio:Nearktisa flaŭro
Holcus mollis

***Holcus mollis***, esperante **mola holko**, estas vegetala specio de la subfamilio de Pooideae. Ĝi estas staŭda. Ĝi estas trudherbo. Ĝi povas ankaŭ esti kultivata por herbejo.

## Priskribo 
[eta|maldekstra|[Rizomoj de *Holcus mollis*]]
Ĝi altas ĉirkaŭ 50 cm. Ĝi estas staŭda kun rizomoj. Folioj estas harkovritaj.

Dum la matureco, la kompleta spiketo falas.

## Parazitoj 
[eta|maldekstra|*Holcus mollis* kun *[Claviceps purpurea*]]
*Claviceps purpurea* estas parazitoj de *Holcus mollis*. La raŭpoj de kelkaj specioj de papilioj uzas ĝin kiel nutraĵplanto, ekzemple *Thymelicus lineola*.

## Vidu ankaŭ 
Holcus lanatus

## Notoj kaj referencoj 
Falkowski Marian (red.) 1982. Trawy polskie. Państwowe Wydawnictwo Rolnicze i Leśne, Varsovio. ISBN 83-09-00593-8

## Eksteraj ligiloj 
* Tela botanica 
* Gladde witbol 
* disvastiĝo
 

Kategorio:Poeoj
Guccini

**Guccini** povas signifi:
***Francesco Guccini** - itala kantaŭtoro
****Poetiko de Francesco Guccini**
**La **Diskaro de Francesco Guccini**
**La **Filmaro kaj libraro de Francesco Guccini**
*****Guccini*** - muzikalbumo de Francesco Guccini
**La asteroido **39748 Guccini**, dediĉita al artisto en 1997 de Luciano Tesi kaj Gabriele Cattani
**La papilio **Parnassius mnemosyne guccinii**, malkovrita en 1992 kaj dedicata dediĉita al kantaŭtoro Francesco Guccini
Kohimo

**Kohimo** (25.67°N 94.12°E) estas la ĉefurbo de la nordorienta landlima gubernio Nagalando. Kohimo estas en la samnoma distrikto Kohimo. La nomo de Kohimo estis "Thigoma". Ĝi nomiĝis Kohimo ĉar tie en la montara regiono kreskas la planto "Kew Hi" kiu signifas "la viron de la regiono kie la floro Kew Hi kreskas".

## Demografio 
La loĝantaro nombras ĉ.  (2001). En Kohimo 87 % de la loĝantaro estas legipovaj, kiu estas pli ol la nacia averaĝo de 64.8 % (2001). La ĉefaj lingvoj de Kohimo estas nagamese kaj la angla.

## Geografio kaj klimato 
La klimato de Kohimo estas ne tre malvarma. La temperatura gamo en januaro estas 4 - 21 C, kaj en julio estas 22 - 29 C. Pluvegas en la somero. La urbo troviĝas je alteco de 1261 m.

## Festivaloj 
La ĉefaj festivaloj de la urbo (kaj la distrikto) estas:

* "Sekrenyi" de la etnogrupo angami, festata je la 25a de februaro
* "Ngada" de la etnogrupo rengma, festata dum la fina semajno de novembro
* "Hega" de la etnogrupo zeliang, festata en februaro
* "Chega gadi" ankaŭ de la zeilang, festata en oktobro

## Eksteraj ligiloj 
* Profilo de la distrikto Kohimo 

Kategorio:Urboj de Barato
Kategorio:Urboj de Nagalando
Promenthouse

300ra|dekstra
**Promenthouse** estas svisa rivero en Kantono Vaŭdo kiu alfluas al Lago Lemano apud urbo Prangins, en la vilaĝo "*Promenthoux*", de kiu venas ĝia nomo.

Ĝi estas kunfluaĵo de riveroj *Colline*, kiu fontas sur komunumo Trélex; kaj *Ruisseau de Cordex* kies fonto estas en komunumo Genolier. Ambaŭ kunfluas sur komunumo Coinsins.

Ĝia alfluanto, pli granda ol ĝi mem estas rivero **Serine**, kies fonto estas en komunumo Marchissy, kaj kiu trairas urbon Gland antaŭ alflui al **Promenthouse** en Prangin. La riversistemo "Promenthouse - Serine" estas longa je 16&nbsp;km.

Kategorio:Riveroj en Svislando
Blazono de Usono

La granda **blazono de Usono** () estas blankkapa maraglo kun etendiĝantaj kruroj kaj flugiloj. La kapo kaj la vostoplumoj estas blankaj, pluaj partoj estas brunaj. Sur la brusto troviĝas ŝildo kun 13 ruĝaj kaj blankaj vertikalaj strioj. Ĉe la ŝildosupro troviĝas horizontala blua strio. La stria ŝildo estis figurigita laŭ la flago de 1777, aludante je la fondantaj ŝtatoj. En la ungoj de la aglo estas tenata verda laŭrobranĉo kaj fasko (13) da arĝentkoloraj sagoj: la laŭra branĉo kaj la sagoj reprezentas la senaton, laŭ kio oni rajtas gvidi la landon en pacon kaj militon.

Super kapo de la aglo videblas disko, kun 13 arĝentkoloraj steloj meze, same aludante je la fondaj ŝtatoj. Sur la rubando legeblas la nacia devizo: *„E Pluribus Unum”* (Unu el multaj).

maldekstra|80px|malgranda blazono de Usono

## Malgranda blazono de Usono 
Malgranda blazono de Usono () estas nur la ŝildo kun 13 ruĝaj kaj blankaj vertikalaj strioj, kiu en la granda blazono situas antaŭ la aglo.

## Granda sigelo de Usono 
La blazona bildo, kadrigita per duobla orkolora cirklo, konsistigas ankaŭ la antaŭan flankon de la Granda Sigelo de Usono - angle *Great Seal of the United States of America*, kies dorsa flanko estas bildo de piramido.

## Vidu ankaŭ 
* Sigelo de la Prezidento de Usono

## Referencoj 
Usono
Kategorio:Naciaj simboloj de Usono
Morge (Haute-Savoie)

**Morge** estas franca rivero, en departemento Haute-Savoie, longa je 6&nbsp;km, kiu alfluas al Lago Lemano en la urbo Saint-Gingolph (Haute-Savoie).

Ĝi fontas en Haute-Savoie, inter la montoj ''Dent d'Oche* kaj *Pic de Borée*; ĝia ĉefa alfluanto estas rivero *Eau des Rasses* kiu kunfluas apud vilaĝo *La Planche''. Ĝi preterfluas la svisan landlimon sed ĝia fluo estas tute sur la franca teritorio, la limo estas ĉe ĝia dekstra bordo.

Ĝi trafluas urbojn Novel kaj Saint-Gingolph.

* Ne konfuzu kun alia rivero Morge, kiu alfluas Rodanon en svisa urbo Sion.

Kategorio:Riveroj en Francio
Willibrord

**Willibrord** (n. ĉ.658, m. la 7-an de novembro 739) estis sanktulo kaj anglosaksa misiisto konata kiel la *apostolo de la frisoj*.

## Familio 
Lia patro, Sankta Wilgils aŭ Hilgils, vivis en Northumbria, Anglio, kaj retiris sin al ermitejo kie li konstruis kapelon. La reĝo kaj nobeloj de Northumbria donis al li bienojn pro kiuj li havis sufiĉe da enspezo por konstrui preĝejon, kie poste Alcuinus estis pastro.

## Vivo 
Willibrid edukiĝis sub Sankta Wilfrid ĉe Ripon, kie li eniris la abatejon dum ankoraŭ tre juna knabo. Kiam li havis ĉirkaŭ 20 jarojn, li iris al Abatejo Rathmelsigi en Irlando, kiu estis centro de klereco. Tie li studis sub Sankta Egbert, kiu sendis lin kaj 12 kunulojn por misii inter la frisoj. Dufoje li vojaĝis al Romo, kie, la 21-an de novembro 695, li konsekriĝis kiel episkopo de la frisoj, kun la nomo Clement. Reveninte en Frision, li konstruis multajn preĝejojn, monaĥejojn, kaj katedralon ĉe Utrecht. En 704 Willibrord ricevis de Hedan la 2-a terenojn i.a. en Arnstadt kie li provis fondi monakejon.

Li klopodis konverti Redbad, reganto de la frisoj, sed laŭdire tiu rifuzis kiam oni diris al li ke li trovus neniujn el siaj prapatroj en la ĉielo: li preferis pasi la eternon en la infero kun siaj paganaj prapatroj ol en la ĉielo kun fremduloj.

En 716 Redbad bruligis preĝejojn kaj mortigis multajn misiistojn. Willibrord eliris de la lando. Post la morto de Redbad en 719, li revenis, helpate de Sankta Bonifacio kaj protektate de Karolo Martelo. Li ofte vizitis Abatejon Echternach, kie li entombiĝis. Li estis venerata kiel sanktulo.

Oni atribuis al li multajn miraklojn. Laŭdire, iam, kiam oni portis liajn relikvojn tra Echternach, partoprenis kvin episkopoj, du svisaj gardistoj, 16 standardportantoj, 3,045 kantistoj, 136 pastroj, 426 muzikistoj, 15,054 dancistoj, kaj 2,032 aktoroj.

Alcuinus verkis biografion de Willibrord.

## Referencoj 
Kategorio:Anglosaksoj
Kategorio:Episkopoj de Utreĥto
Kategorio:Sanktuloj
Kategorio:Mortintoj en 739
Kategorio:Homoj rilataj al Arnstadt
Fritz Brupbacher

**Fritz Brupbacher** (n. 30-a de junio 1874 en Zuriko; m. 1-a de januaro 1945 en Zuriko estis svisa kuracisto, libera socialisto kaj aŭtoro.

## Eksteraj ligiloj 
* http://www.dadaweb.de/wiki/Brupbacher,_Fritz en Leksiko de Anarkio
* Fritz Brupbacher en Schweizerisches Sozialarchiv 
* 50-minuta sur Brupbacher vivo

Kategorio:Svisaj kuracistoj
Kategorio:Svisaj anarkiistoj
Kategorio:Svisaj politikistoj
Kategorio:Svisaj verkistoj
Heresznye

**Heresznye** [heresnje] estas malgranda vilaĝeto en Hungario, en regiono Suda Transdanubio, en departemento Somogy, en Distrikto Barcs.
eta|Blazono de Heresznye

## Bazaj informoj 
* Areo: 10&nbsp;km²
* Loĝantaro: 290
* Poŝtkodo: 7582
* Telefonprefikso: 82

## Situo 
Heresznye situas sur ebenaĵo, laŭ maldekstra bordo de Dravo (kiu estas ankaŭ la kroata landlimo), laŭ traira flankovojo, laŭ fervojo Murakeresztúr-Barcs. La lasta urbo troviĝas 21, Nagyatád 25, Pécs 86, Budapeŝto 252 km-ojn http://www.tavolsag.hu/index.asp?go=tavolsag&i1=24846&i2=9566 .

## Historio 
La unua mencio okazis en 1219 en latina formo *Haraznia iŭta Dravam*. En la sekva jarcento la vilaĝo jam havis kirkon, baldaŭe oni mencias jam 2 apartajn vilaĝojn. En la 18-a jarcento pro la oftaj inundoj la vilaĝo iom translokiĝis. En 1880 incendio okazis.

Vilaĝservo estas migra poŝto.

## Vidindaĵo 
* romkatolika preĝejo omaĝe al Reĝo Stefano la 1-a (Hungario) de 1935

## Fontoj 
* https://hu.wikipedia.org/wiki/Heresznye
* http/maps.google.com
* www.iranymagyarorszag.hu
* www.gyaloglo.hu

Kategorio:Vilaĝoj de Hungario
Kategorio:Vilaĝoj en departemento Somogy
Vízvár

**Vízvár** estas malgranda vilaĝo en Hungario, en regiono **Suda** Transdanubio, en departemento Somogy, en subregiono de Barcs. La loknomo signifas: akvo-fortikaĵo.

## Bazaj informoj 
* Areo: 32&nbsp;km²
* Loĝantaro: 670
* Poŝtkodo: 7588
* Telefonprefikso: 82

## Situo 
Vízvár situas sur ebenaĵo, laŭ maldekstra bordo de Dravo (kiu estas ankaŭ la kroata landlimo), laŭ traira flankovojo, laŭ fervojo Murakeresztúr-Barcs. La lasta urbo troviĝas 27, Nagyatád 23&nbsp;km-ojn.

## Historio 
En la 16-a jarcento fortikaĵo konstruiĝis, tamen iom poste la hungaroj mem detruis ĝin, ankaŭ la loĝantoj forlasis la vilaĝon. Baldaŭe kroatoj alvenis. Vilaĝservoj estas infanĝardeno, lernejo, kulturdomo, poŝto.

## Vidindaĵoj 
* romkatolika preĝejo omaĝe al Johano Nepomuka el la 19-a jarcento
* kastelo de Festetics [feŝtetiĉ]
* statuo pri Stefano la 1-a (Hungario)
* riverobordo apartenanta al Nacia parko Danubo-Dravo

## Fontoj 
* hungara Vikipedio
* http://maps.google.com
* w.iranymagyarorszag.hu
* w.gyaloglo.hu
* w.nagyvofely.hu
* w.vizvar.hu

Kategorio:Vilaĝoj de Hungario
Kategorio:Vilaĝoj en departemento Somogy
Bélavár

**Bélavár** estas malgranda vilaĝeto en Hungario, en regiono Suda Transdanubio, en departemento Somogy, en Distrikto Barcs. La loknomo signifas: Béla-fortikaĵo.

## Bazaj informoj 
* Areo: 23&nbsp;km²
* Loĝantaro: 390
* Poŝtkodo: 7589
* Telefonprefikso: 82

## Situo 
Bélavár situas sur ebenaĵo, laŭ maldekstra bordo de Dravo (kiu estas ankaŭ la kroata landlimo), laŭ traira flankovojo, laŭ fervojo Murakeresztúr-Barcs. Csurgó troviĝas 22&nbsp;km-ojn.

## Historio 
Laŭ la loka onidiro Béla la 4-a fondis la vilaĝon. Dokumento menciis la vilaĝon en la 1330-aj jaroj. Vilaĝservo estas migra poŝto.

## Vidindaĵoj 
* romkatolika preĝejo omaĝe al Sankta Vid de 1878
* statuo pri Béla la 4-a de 1966

## Fontoj 
* hungara Vikipedio
* http://maps.google.com
* www.iranymagyarorszag.hu
* www.gyaloglo.hu

Kategorio:Vilaĝoj de Hungario
Kategorio:Vilaĝoj en departemento Somogy
Rinyabesenyő

**Rinyabesenyő** [rinjabeŝenjO] estas malgranda vilaĝo en Hungario, en regiono Suda Transdanubio, en departemento Somogy, en Distrikto Nagyatád.
eta|Preĝejo en Rinyabesenyő

## Bazaj informoj 
* Areo: 29&nbsp;km²
* Loĝantaro: 230
* Poŝtkodo: 7552
* Telefonprefikso: 82

## Situo 
Rinyabesenyő situas sur tre mildaj deklivoj, laŭ traira flankovojo. Kadarkút troviĝas 13, Nagyatád 17, Barcs 29 km-ojn.

## Historio 
La unua mencio pri la preĝejo okazis en la 1330-aj jaroj.

Vilaĝservoj estas infanĝardeno, migra poŝto.

## Vidindaĵoj 
* romkatolika kapelo omaĝe al Jozefo Kalazanco

== Komunumoj pri *besenyő* (= peĉenego) en Hungara reĝlando ==

## Fontoj 
* hungara Vikipedio
* http/maps.google.com
* www.iranymagyarorszag.hu
* www.gyaloglo.hu

Kategorio:Vilaĝoj de Hungario
Kategorio:Vilaĝoj en departemento Somogy
Lukasa profesoro

[eta|250px|La granda korto de [Trinity College (Kembriĝo)|Trinity College]]

La **lukasa profesoro** okupas *la lukasan katedron de matematiko* en la Universitato de Kembriĝo.

En la jaro 1663 Henry Lucas, membro de la parlamento (House of Commons), fondis matematikan katedron ĉe la Universitato de Kembriĝo (*Trinity College*). Por financi ĝin li donacis al la universitato terposedaĵon.

La unua lukasa profesoro estis la matematikisto Isaac Barrow, kies posteulo estis ekde la jaro 1669 Sir Isaac Newton. Ekde 1979 Stephen Hawking estas la havanto de la lukasa katedro.

Pliaj famaj katedruloj estis Sir George Biddell Airy, Charles Babbage, Sir George Gabriel Stokes, Sir Joseph Larmor kaj Paul Dirac.

## Ĝisnunaj lukasaj profesoroj 
Kun la jaro de profesoriĝo

* 1664 Isaac Barrow
* 1669 Sir Isaac Newton
* 1702 William Whiston
* 1711 Nicolas Saunderson
* 1739 John Colson
* 1760 Edward Waring
* 1798 Isaac Milner
* 1820 Robert Woodhouse
* 1822 Thomas Turton
* 1826 Sir George Airy
* 1828 Charles Babbage
* 1839 Joshua King
* 1849 Sir George Gabriel Stokes 
* 1903 Sir Joseph Larmor
* 1932 Paul Dirac
* 1969 Sir James Lighthill
* 1979 Stephen Hawking

## Vidu ankaŭ 
* Savilian Professor of Geometry en Oksfordo

## Eksteraj ligiloj 
* Lucasian Chair.org 

Kategorio:Universitato de Kembriĝo
Ethelbert (Jorko)

**Ethelbert** (m. verŝajne la 8-an de novembro 780) estis ĉefepiskopo de Jorko, Anglio, de 766 al sia morto.

## Familio; frua vivo 
Li estis parenco de sia antaŭulo, Egbert, kiu estis frato de Eadbert, reĝo de Northumbria de 737 al 758. Li edukiĝis ĉe Jorko en la lernejo fondita de Egbert, kiu ordenis lin kaj nomumis lin estro de la lernejo. Alcuinus laŭdis Ethelbert pro lia klereco kaj pro lia severa tamen simpatia personeco.

Ethelbert ege ŝatis librojn kaj estigis granda biblioteko ĉe Jorko - eble tiutempe la plej granda eŭropa libraro ekster Romo. Krom religiaj libroj, ĝi enhavis verkojn de greka kaj latina literaturoj. Li multe vojaĝis por akiri librojn.

## Ĉefepiskopo 
La 19-a de novembro 766 Egbert mortis, kaj Ethelbert sekvis lin kiel ĉefepiskopo. Li konsekriĝis la 24-an de aprilo 767, kaj en 773 ricevis la paliumon de papo Hadriano la 1-a.

Li decidis rekonstrui la katedralon de Jorko, kaj nomumis Eanbald (lian sekvulon) kaj Alcuinus por estri la laboron.

El Jorko li sendis misiistojn al paganaj landoj de Eŭropo, ekzemple Ludgeron.

En 774 li kunvenigis konsilion kiu detronigis kaj ekzilis Alhred, reĝon de Northumbria.

En 780 li konsekris Eanbald la 1-an kiel kunepiskopo de Jorko kaj konfidis al Alcuinus la lernejon kaj bibliotekon. Li mem retiris sin al monaĥa ĉelo. La 29-an de oktobro li konsekris la rekonstruitan katedralon de Jorko, dek tagojn antaŭ sia morto (kvankam laŭ la Anglosaksa Kroniko li mortis la sekvantan jaron, 781).

Kategorio:Anglosaksoj
Kategorio:Ĉefepiskopoj de Jorko